Trélle

Trélle è ne chemune e 305 abbetande e la previngia e Fresenone, che šta a 905 m n.g.m.

Giugrafia físeca
Terretòrie
Énd'a gle terretòrie chemunale ze tròva la cima e gle Còlle Abbate a 919 m n.g.m.

Clima
Classefecazione clemática: zzòna E, 2715 GR/G

Štoria
Gle ciéndre abbetate e Trélle nasce é crésce accone accone attòrn'a gle caštiégle che Lande conte d'Aquine cheštruì pebbía de la uèrra condr'a Mondecasine vecine a la sélva chiamata Tyrella, ngim'a la còšta a levande e gle Monde Cáire. Gl'anne cchiù prebbábbele quanne fòtte cheštruite gle caštiégle è gle 1117.

A gle medioève Trélle è štate spisse ammešchiate mmiése a chemmattemiénde, prò la pággena faštima cchiù trággeca e la štòria séa fòtte la seconda uèrra menniale. L'aggènde e gle paise tòrne tòrne sfellárene pruopia jécche, puo gle bembardamiénde arrevenárene gle ciéndre. Gle burie medievale, tòrne tòrne la torre, rescètte a ze salvà, é, a gl'juorne d'uoje, è angora abbetate.

 Nnerefeciénze 
Medaglia d'argiénde a gle Miérete Cevile (Paése štrateggicamènde mbertande a nòrd e Mondecasine, derande la lútema uèrra menniale (settiémbre 1943-maje 1944) la pepelazione séa ze dètte da fà pe alleggià é nguraggì a paricchie sfellate e gle paise vecine. Apuo ze trevètte mmiése a ne muare e chemmattemiénde, patènne bembardamiénde é dammaje che feciérene ne muare e muorte mmiés'a la pepelazione é che spallárene gle paése quasce ndutte).

Menemiénde é luoche famuse
Arie naterale
Trélle tè, apiér'a gle ciéndre štòreche, ne ddíe e caštagnite cendenare, nore e la chemunetà. Gle caštagne cchiù viécchie tè 800 anne é 12 mètre d'aggramacciata. A parte e ngima e gle paése ze tròva la sélva, na fajéta bèlla laria che z'attravèrza fácele fácele razi'a tande viarèlle. Accand'a gle bòsche ce štave cèrte pózzera addó na vòta l'aggènde jéva a tò l'acqua é gle fuosse e la nève, na spèce e verotta naterale. Chéšta, òppe ca, derande gle viérne, éva štata regnuta da la nève, venéva rechepèrta che frasche é paglia, é allescì prevedéva gle paese de jacce pe tutta la štaggione. Da gle refuje Le Casermette ze rarriva la cima, áveta 1669 m n.g.m., e gle Monde Cáire d'addó une ze pò gudé na veduta spasa assá.

Archetetture releggiuse
Chiésia parrecchiale cunzacrata a Sanda María Assunda é che Dòn Germane Ángele Savelli, mòneche e Mondecasine é nate a Trélle, ne fà chenosce la štòria énd'a gle libbre La chiesa parrocchiale di Terelle. Vita e vicende, pebblecate a gle 2021.

Secetà
 Releggione 
La pepelazione práteca quasce ndutte la releggione cattòleca énd'a la diòcese e Sòra-Casine-Aquine-Pendecuorve

Spèce andiche
 1º settiémbre - Fèšta patrenale

 Ammeneštrazione 
A gle 1927, òppe gle rassiétte e le cercuscreziune prevengiale štabbelite a gle decréte riale n. 1 e gle 2 jennare 1927, pe velendà e gle ghevèrne fascišta, quanne venètte nemmenata la previngia e Fresenone, Trélle passètte da la previngia e Casèrta a chélla e Fresenone.

Gle chemune šta dénd'a la chemunetà mendana Valle de gle Lire.

Categurìa:Comune da pruvincia 'e Fresulone